หนูมีเม็ดอะไรไม่รู้ในช่องคลอดค่ะ มองภายนอกไม่เห็นนะคะ มันอยู่ในแคมเล็กเลยค่ะ ไม่มีอาการอะไรค่ะ ปกติหมดยกเว้นตกขาวที่เป็นสีน้ำตาล ไม่รู้ว่าเกี่ยวกับประจำเดือนที่ผ่านมาเมื่อต้นเดือนรึป่าว พอดีครั้งที่แล้วเมนส์มาช้าค่ะ แต่หนูเป็นหูดรึป่าวคะ กังวลมากๆ
สวัสดีค่ะ การวินิจฉัยที่เป็นไปได้-หูดหงอนไก่-หูดข้าวสุก-เริมที่อวัยวะเพศ-ตุ่มจากผิวหนังอักเสบซึ่งการให้ได้การวินิจฉัยที่แน่นอนจำเป็นต้องเห็นรอยโรคจริง เพราะแต่ละโรคจะมีลักษณะจำเพาะของมัน หากรู้สึกว่ามีเม็ดในช่องคลอด คันระคายเคือง แสบ เม็ดลุกลาม มีไข้ ตกขาวผิดปกติ ควรไปพบสูตินรีแพทย์ค่ะตกขาวที่เป็นสีน้ำตาลอาจเกิดในช่วงหลังมีประจำเดือนใหม่ๆได้ หรือมีสาเหตุอื่นเช่นมีเลือดปนจากมีการติดเชื้อในช่องคลอดหรือมดลูก มีติ่งเนื้อที่ปากมดลูก เป็นต้น ดังนั้นถ้ายังมีตกขาวสีน้ำตาลแม้ประจำเดือนหมดไปหลายวันแล้ว ก็ควรไปหาสาเหตุเพิ่มเช่นกันการดูแลตัวเองเบื้องต้น ไม่สวนล้างช่องคลอด งดการมีเพศสัมพันธ์ ยังไม่ซื้อยาอะไรมาเหน็บหรือกินเองเพราะยังไม่ทราบการวินิจฉัย